Daɣ netta ur tesɛi ara taɣert n tasa, d wul, d leɛqel i yis ara tesber, neɣ ɛad i yis ara teɣleb tiswiɛin am tinna. Asmi tuɣal d taklit deg yiwet n teswiɛt, ur temmut ara di lxelɛa am win akken ilaq ad temmet teqcict, ɛla xaṭer imi d ṭṭmeɛ-nni teṭṭamaɛ lḥanna-s atmaten-is, d lḥemala-nni, d leɛceq-nni i yis yeččur wul-is ɣer-sen i tt yesbdden, i tt yesselhan, i yis , lḥasun, ur d llha ara ula d tesdef-nni n wudem-is.